الحالة الوبائية ولات خطيرة، بحيث اليوم السبت حطمنا روكور جديد هذ العام بالإصابات اليومية بالفيروس، بحيث تقاسو غير اليوم 5494 واحد، وهكذا بدينا كنقربو للروكور اللي سبق سجلناه فنونبر العام اللي فات، ديال 6195 إصابة فنهار واحد. وحتى الوفيات بكورونا اليوم طلعو بزاف، بحيث ماتو ف24 ساعة 23 واحد، وغير اليوم دخلو 135 لأقسام الإنعاش. التلقيح: وتلقحو اليوم 28638 بالجرعة الأولى، ووصل المجموع ل11728171 شخص، بينما تلقحو بالجرعة الثانية 7122، مجموع اللي خداو الجرعة الثانية وصل ل9794265. الإصابات: تقاسو اليوم 5494 واحد من أصل 27932 واحد دار التحليلة، ووصل عدد المصابين فالمجموع ل575162. ومؤشر الإصابة التراكمي وصل ل1579,6 لكل 100 ألف نسمة، بمعدل 15 لكل 100 ألف نسمة فهذ 24 ساعة. حالات الشفاء: تشافاو اليوم 1604، ووصل الإجمالي ل542078، بنسبة تعافي ديال 94,2 فالمية. الوفيات: اليوم ماتو 23، ووصل هكذا عدد الوفيات ل9559، بنسبة فتك 1,7 فالمية. الحالات النشيطة والحرجة: وعدد الحالات النشيطة نزل ل23525، وعدد الحالات الحرجة وصل ل616، 135 تدهورات غير اليوم، و18 تحت التنفس الصناعي الاختراقي. ووصلات نسبة ملء أسرة الإنعاش ل19,5 فالمية. بالنسبة لتوزيع الإصابات على الأقاليم والجهات فهو كالتالي: 
اليوم حطمنا روكور جديد ف2021: تصاب 5494 واحد بكورونا وماتو 23 و135 دخلو للإنعاش